galenus.de-naturalibus-facultatibus 1.11
Αὐτοῦ δὲ δὴ πάλιν ἀναμνηστέον ἡμῖν τοῦ τέλους , οὗπερ ἕνεκα τοσαῦτα τε καὶ τοιαῦτα τῇ φύσει δεδημιούργηται μόρια . τὸ μὲν οὖν ὄνομα τοῦ πράγματος , ὥσπερ οὖν καὶ πρότερον εἴρηται , θρέψις · ὁ δὲ κατὰ τοὔνομα λόγος ὁμοίωσις τοῦ τρέφοντος τῷ τρεφομένῳ . ἵνα δ’ . αὕτη γένηται , προηγεῖσθαι δεῖ πρόσφυσιν , ἵνα δ’ ἐκείνη , πρόσθεσιν . ἐπειδὰν γὰρ ἐκπέσῃ τῶν ἀγγείων ὁ μέλλων θρέψειν ὁτιοῦν τῶν τοῦ ζώου μορίων χυμὸς , εἰς ἅπαν αὐτὸ διασπείρεται πρῶτον , ἔπειτα προστίθεται , κᾄπειτα προσφύεται , καὶ τέλος ὁμοιοῦται . δηλοῦσι δ’ αἱ καλούμεναι λεῦκαι τὴν διαφορὰν τῆς ὁμοιώσεώς τε καὶ προσφύσεως · ὥσπερ τὸ γένος ἐκεῖνο τῶν ὑδέρων , ὅ τινες ὀνομάζουσιν ἀνασάρκα , διορίζει σαφῶς πρόσθεσιν προσφύσεως . οὐ γὰρ ἐνδείᾳ δήπου τῆς ἐπιῤῥεούσης ὑγρότητος , ὡς ἔνιαι τῶν ἀτροφιῶν τε καὶ φθίσεων , ἡ τοῦ τοιούτου γένεσις ὑδέρου συντελεῖται . φαίνεται γὰρ ἱκανῶς αὐτοῖς ἥ τε σὰρξ ὑγρὰ καὶ διάβροχος , ἕκαστόν τε τῶν στερεῶν τοῦ σώματος μορίων ὡσαύτως διακείμενον . ἀλλὰ πρόσθεσις μέν τις γίνεται τῆς ἐπιφερομένης τροφῆς , ἅτε δ’ ὑδατωδεστέρας οὔσης ἔτι καὶ μὴ πάνυ τοι κεχυμωμένης , μηδὲ τὸ γλίσχρον ἐκεῖνο καὶ κολλῶδες , ὃ δὴ τῆς ἐμφύτου θερμότητος οἰκονομίᾳ προσγίνεται , κεκτημένης , ἡ πρόσφυσις ἀδύνατός ἐστιν ἐπιτελεῖσθαι , πλήθει λεπτῆς ὑγρότητος ἀπέπτου διαῤῥεούσης τε καὶ ῥᾳδίως ὀλισθαινούσης ἀπὸ τῶν στερεῶν τοῦ σώματος μορίων τῆς τροφῆς . ἐν δὲ ταῖς λεύκαις πρόσφυσις μέν τις γίνεται τῆς τροφῆς , οὐ μὴν ἐξομοίωσίς γε . καὶ δῆλον ἐν τῷδε , ὅτι τὸ μικρῷ πρόσθεν ῥηθὲν ὀρθῶς ἐλέγετο , τὸ δεῖν πρόσθεσιν μὲν πρῶτον , ἐφεξῆς δὲ πρόσφυσιν , ἔπειτ’ ἐξομοίωσιν γενέσθαι τῷ μέλλοντι τρέφεσθαι . κυρίως μὲν οὖν τὸ τρέφον ἤδη τροφή · τὸ δ’ οἷον μὲν τροφὴ , οὔπω δὲ θρέψαν , ὁποῖόν ἐστι τὸ προσφυόμενον ἢ τὸ προστιθέμενον , τροφὴ μὲν οὐ κυρίως , ὁμωνύμως δὲ τροφή . τὸ δ’ ἐν ταῖς φλεψὶ περιεχόμενον , καὶ τούτου ἔτι μᾶλλον τὸ κατὰ τὴν γαστέρα , ὡς μέλλον ποτὲ θρέψειν , εἰ καλῶς κατεργασθείη , κέκληται τροφή . κατὰ ταῦτα δὲ καὶ τῶν ἐδεσμάτων ἕκαστα τροφὰς ὀνομάζομεν , οὔτε τῷ τρέφειν ἤδη τὸ ζῶον , οὔτε τῷ τοιοῦτον ὑπάρχειν , οἷον τὸ τρέφον , ἀλλὰ τῷ δύνασθαί τε καὶ μέλλειν τρέφειν , εἰ καλῶς κατεργασθείη . τοῦτο γὰρ ἦν καὶ τὸ πρὸς Ἱπποκράτους λεγόμενον · Τροφὴ τὸ τρέφον , τροφὴ τὸ οἷον τροφὴ , καὶ τὸ μέλλον . τὸ μὲν γὰρ ὁμοιούμενον ἤδη τροφὴν ὠνόμασε · τὸ δ’ οἷον μὲν ἐκεῖνο , προστιθέμενον ἢ προσφυόμενον , οἷον τροφήν · τὸ δ’ ἄλλο πᾶν΄ , ὅσον ἐν ταῖς φλεψὶ καὶ τῇ γαστρὶ περιέχεται , μέλλον .
Lemmas: αὐτός δέ δή πάλιν ἀναμνηστέον ἐγώ ὁ τέλος , ὅς ἕνεκα τοσοῦτος τε καί τοιοῦτος ὁ φύσις δημιουργέω μόριον . ὁ μέν οὖν ὄνομα ὁ πρᾶγμα , ὥσπερ οὖν καί πρότερος λέγω , θρέψις · ὁ δέ κατά ὄνομα λόγος ὁμοίωσις ὁ τρέφω ὁ τρέφω . ἵνα δέ . οὗτος γίγνομαι , προηγέομαι δέω πρόσφυσις , ἵνα δέ ἐκεῖνος , πρόσθεσις . ἐπειδάν γάρ ἐκπίπτω ὁ ἀγγεῖον ὁ μέλλω τρέφω ὁστισοῦν ὁ ὁ ζῷον μόριον χυμός , εἰς ἅπας αὐτός διασπείρω πρῶτος , ἔπειτα προστίθημι , ᾄπειτη προσφύω , καί τέλος ὁμοιόω . δηλόω δέ ὁ καλέω λεύκη ὁ διαφορά ὁ ὁμοίωσις τε καί πρόσφυσις · ὥσπερ ὁ γένος ἐκεῖνος ὁ ὕδερος , ὅς τις ὀνομάζω ἀνασαρκάω , διορίζω σαφής πρόσθεσις πρόσφυσις . οὐ γάρ ἔνδεια δήπου ὁ ἐπιρρέω ὑγρότης , ὡς ἔνιοι ὁ ἀτροφία τε καί φθίσις , ὁ ὁ τοιοῦτος γένεσις ὕδερος συντελέω . φαίνω γάρ ἱκανός αὐτός ὁ τε σάρξ ὑγρός καί διάβροχος , ἕκαστος τε ὁ στερεός ὁ σῶμα μόριον ὡσαύτως διάκειμαι . ἀλλά πρόσθεσις μέν τις γίγνομαι ὁ ἐπιφέρω τροφή , ἅτε δέ ὑδατώδης εἰμί ἔτι καί μή πάνυ τοι χυμόω , μηδέ ὁ γλίσχρος ἐκεῖνος καί κολλώδης , ὅς δή ὁ ἔμφυτος θερμότης οἰκονομία προσγίγνομαι , κτάομαι , ὁ πρόσφυσις ἀδύνατος εἰμί ἐπιτελέω , πλῆθος λεπτός ὑγρότης ἄπεπτος διαρρέω τε καί ῥᾴδιος ὀλισθάνω ἀπό ὁ στερεός ὁ σῶμα μόριον ὁ τροφή . ἐν δέ ὁ λεύκη πρόσφυσις μέν τις γίγνομαι ὁ τροφή , οὐ μήν ἐξομοίωσις γε . καί δῆλος ἐν ὅδε , ὅτι ὁ μικρός πρόσθεν λέγω ὀρθός λέγω , ὁ δέω πρόσθεσις μέν πρῶτος , ἐφεξῆς δέ πρόσφυσις , ἔπειτα ἐξομοίωσις γίγνομαι ὁ μέλλω τρέφω . κύριος μέν οὖν ὁ τρέφω ἤδη τροφή · ὁ δέ οἷος μέν τροφή , οὔπω δέ τρέφω , ὁποῖος εἰμί ὁ προσφύω ἤ ὁ προστίθημι , τροφή μέν οὐ κύριος , ὁμώνυμος δέ τροφή . ὁ δέ ἐν ὁ φλέψ περιέχω , καί οὗτος ἔτι μάλα ὁ κατά ὁ γαστήρ , ὡς μέλλω ποτέ τρέφω , εἰ καλός κατεργάζομαι , καλέω τροφή . κατά οὗτος δέ καί ὁ ἔδεσμα ἕκαστος τροφή ὀνομάζω , οὔτε ὁ τρέφω ἤδη ὁ ζῷον , οὔτε ὁ τοιοῦτος ὑπάρχω , οἷος ὁ τρέφω , ἀλλά ὁ δύναμαι τε καί μέλλω τρέφω , εἰ καλός κατεργάζομαι . οὗτος γάρ εἰμί καί ὁ πρός Ἱπποκράτης λέγω · τροφή ὁ τρέφω , τροφή ὁ οἷος τροφή , καί ὁ μέλλω . ὁ μέν γάρ ὁμοιόω ἤδη τροφή ὀνομάζω · ὁ δέ οἷος μέν ἐκεῖνος , προστίθημι ἤ προσφύω , οἷος τροφή · ὁ δέ ἄλλος πᾶς , ὅσος ἐν ὁ φλέψ καί ὁ γαστήρ περιέχω , μέλλω .